皇太極

愛新覺羅皇太極係大清第二位皇帝，史稱清太宗。1636年佢將「大金」改國號為「大清」，改元崇德，所以又叫崇德皇帝。

生平
皇太極係前一任後金大汗努爾哈赤嘅第八子。1626年努爾哈赤過身，之後由皇太極繼位。

皇太極在位期間，發展生產，增強兵力，為後嚟大清迅速擴張入主中原打下咗堅實嘅基礎。

1642年，清兵俘虜咗明朝總督洪承疇，之後洪承疇歸降大清。

1643年，皇太極過身，之後由佢個仔福臨繼位。

死後廟號太宗，謚號叫做應天興國弘德彰武寬溫仁聖睿孝文皇帝，經歷康雍乾三朝，累加謚號叫做應天興國弘德彰武寬溫仁聖睿孝敬敏昭定隆道顯功文皇帝。

年號
天聰
崇德

大清皇帝